***Angel Heart*** er en amerikansk skrekk- og mysteriefilm fra 1987 skrevet og regissert av Alan Parker. Hovedrollen spilles av Mickey Rourke, mens sentrale biroller spilles av Robert De Niro, og Lisa Bonet. Filmen kombinerer elementer av film noir og skrekk. Den er basert på William Hjortsbergs roman *Falling Angel*.

Filmen er vanligvis trofast mot romanen med de unntak av et barn unnfanget ved en voodoo seremoni ved "en djevel", og at romanen aldri forlater New York City, mens den i filmen i hovedsak foregår i New Orleans. Både boka og filmen er inspirert av legenden om Faust.

Den har fått 77 % på Rotten Tomatoes.

Handling
--------

I 1955 får Harry Angel, en privatetterforsker i New York City, kontrakt fra en mann ved navn Louis Cyphre om å spore opp John Liebling, også kjent som Johnny Favorite. Favorite skal ha fått et alvorlig nevrologisk traume som følge av skader han fikk i løpet av andre verdenskrig. Favorite skal ha fått radikal psykiatrisk behandling på grunn av sine trauma, men Harry oppdager at papirene angående dette faktisk ble forfalsket av en doktor ved navn Albert Fowler, og Fowler innrømmer at han for mange år siden ble bestukket av en mann og en kvinne slik at de to kunne komme seg vekk fra Favorite. I den tro at Fowler fremdeles holder tilbake informasjon, låser Harry ham inne. Neste morgen oppdager han at legen tilsynelatende har begått selvmord.

Harry forsøker å bryte kontrakten med Cyphre, men godtar å fortsette søket når Cyphre tilbyr ham en større sum penger. Han oppdager snart at Favorite hadde en velstående forlovede ved navn Margaret Krusemark, men han hadde også et hemmelig forhold med navn Evangeline Proudfoot. Harry oppdager at Evangeline døde flere år tidligere, men har en 17 år gammel datter, Epiphany Proudfoot, som ble unnfanget under morens kjærlighetsaffære med Favorite. Harry returnerer til Margarets hjem, hvor han finner henne myrdet, og hennes hjerte fjernet med en seremoniell kniv. Han blir senere angrepet av folk sendt fra Ethan Krusemark, en mektig patriark fra Louisiana og Margarets far - som ber Harry forlate byen. Senere kommer Harry tilbake til hotell-rommet sitt, hvor politiet har funnet Epiphany voldtatt og myrdet.

Om filmen
---------

*Angel Heart* ble ingen suksess i USA hvor den innbrakte $17 millioner (som var like under produksjonskostnadene). Den havnet på en 66-plass over de mest innbringende kinofilmene i USA i 1987.

Skuespillere
------------

* Mickey Rourke som Harry Angel
* Robert De Niro som Louis Cyphre
* Lisa Bonet som Epiphany Proudfoot
* Charlotte Rampling som Margaret Krusemark
* Stocker Fontelieu som Ethan Krusemark
* Brownie McGhee som Toots Sweet
* Michael Higgins som Dr. Albert Fowler
* Elizabeth Whitcraft som Connie
* Charles Gordone som Spider Simpson
* Dann Florek som Herman Winesap
* Kathleen Wilhoite som Nurse
* Pruitt Taylor Vince som etterforsker Deimos

Referanser
----------

1. ↑  Kabatchnik, Amnon (20. juni 2014). *Blood on the Stage, 480 B.C. to 1600 A.D.: Milestone Plays of Murder, Mystery, and Mayhem* **(engelsk)**. Rowman & Littlefield. ISBN 9781442235489.
2. ↑  «Angel Heart». *Rotten Tomatoes* **(engelsk)**. Besøkt 23. juni 2019.
3. 1 2  «Angel Heart (1987) - Box Office Mojo». *www.boxofficemojo.com*. Besøkt 24. juli 2019.

Eksterne lenker
---------------

* (en) *Angel Heart* på Internet Movie Database Rediger på Wikidata

* (no) *Angel Heart* hos Filmfront Rediger på Wikidata

* (sv) *Angel Heart* i Svensk Filmdatabas Rediger på Wikidata

* (da) *Angel Heart* i Danmark Nationale Filminstitut Rediger på Wikidata

* (en) *Angel Heart* på AllMovie Rediger på Wikidata

* (fr) *Angel Heart* på Allociné Rediger på Wikidata

* (nl) *Angel Heart* på MovieMeter Rediger på Wikidata

* (en) *Angel Heart* på Turner Classic Movies Rediger på Wikidata

* (en) *Angel Heart* på American Film Institute Rediger på Wikidata

* (en) *Angel Heart* på Rotten Tomatoes Rediger på Wikidata

| * v
* d
* r
Filmer regissert av Alan Parker |
| --- |
| *Bugsy Malone* (1976) 
 **·** *Midnight Express* (1978)
 **·** *Fame* (1980) 
 **·** *Shoot the Moon* (1982) 
 **·** *Pink Floyd: The Wall* (1982) 
 **·** *Birdy* (1984) 
 **·** *Angel Heart* (1987) 
 **·** *Mississippi i flammer* (1988)
 **·** *Come See the Paradise* (1990) 
 **·** *The Commitments* (1991) 
 **·** *The Road to Wellville* (1994) 
 **·** *Evita* (1996) 
 **·** *Angela's Ashes* (1999)
 **·** *Historien om David Gale* (2003) |



|  |  |
| --- | --- |
| Oppslagsverk/autoritetsdata | GND
 |